Document ID: 32004L0097

DIREKTIVA KOMISIJE 2004/97/ES
z dne 27. septembra 2004
o spremembi Direktive Komisije 2004/60/ES v zvezi z roki
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1), in zlasti člena 6(1) Direktive,
ob upoštevanju naslednjega:
(1)
Direktiva Komisije 2004/60/ES z dne 23. aprila 2004 o spremembi Direktive Sveta 91/414/EGS o vključitvi kvinoksifena kot aktivne snovi (2) je dodala navedeno snov v Prilogo I k navedeni direktivi.
(2)
Po vključitvi nove aktivne snovi bi bilo treba državam članicam omogočiti primerno obdobje, da izvedejo določbe Direktive 91/414/EGS kar zadeva fitofarmacevtska sredstva, ki vsebujejo navedeno snov, in zlasti pregledajo obstoječa začasna dovoljenja ter ta dovoljenja preoblikujejo v popolna dovoljenja, jih spremenijo ali prekličejo v skladu z določbami Direktive 91/414/EGS.
(3)
Roki za izvedbo, predvideni v Direktivi 2004/60/EGS, niso v skladu z roki za druge nove aktivne snovi. Uskladiti je treba pristop za vse nove aktivne snovi v okviru trenutne faze pregleda.
(4)
Zato je treba Direktivo 2004/60/EGS ustrezno spremeniti.
(5)
Ukrepi iz te direktive so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Člen 3 Direktive 2004/60/ES se spremeni:
Odstavek 2 se nadomesti z naslednjim:
„2. Za vsako odobreno fitofarmacevtsko sredstvo, ki vsebuje kvinoksifen bodisi kot edino aktivno snov ali kot eno od več aktivnih snovi, ki so vse bile navedene v Prilogi I k Direktivi 91/414/EGS najkasneje do 31. avgusta 2004, države članice ponovno ocenijo sredstvo v skladu z enotnimi načeli, navedenimi v Prilogi VI k Direktivi 91/414/EGS, na podlagi dokumentacije, ki izpolnjuje zahteve iz Priloge III k navedeni direktivi. Na podlagi te ocene določijo, ali sredstvo izpolnjuje pogoje, določene v členu 4(1)(b), (c), (d) in (e) Direktive 91/414/EGS.
Po tej določitvi države članice:
(a)
v primeru sredstva, ki vsebuje kvinoksifen kot edino aktivno snov, kadar je to potrebno, spremenijo ali prekličejo dovoljenje najkasneje do 28. februarja 2006 ali
(b)
v primeru sredstva, ki vsebuje kvinoksifen kot eno od več aktivnih snovi, kadar je to potrebno, spremenijo ali prekličejo dovoljenje do 28. februarja 2006 ali do datuma, ki je za tako spremembo ali preklic določen v ustrezni direktivi ali direktivah, s katerimi je(so) dodana(-e) ustrezna(-e) snov(-i) v Prilogo I k Direktivi 91/414/EGS, pri čemer se upošteva kasnejši datum.“
Člen 2
Ta direktiva začne veljati 1. septembra 2004.
Člen 3
Ta direktiva je naslovljena na države članice.
V Bruslju, 27. septembra 2004

Labels: 3
6